recursal/SuperWikiNEXT-32B huggingface dataset:
ילד בדרכו לטיפול
**אדם ללא גבולות** (אל"ג) היא עמותה המסייעת לילדים ממשפחות פלסטיניות החיות בשטחי הגדה המערבית וזקוקים לטיפול רפואי בבתי חולים בישראל. 

הפעילות העיקרית של העמותה היא הסעת משפחות מהמחסומים הצבאיים שסביב לירושלים לבתי חולים בירושלים ובאזורים אחרים בארץ. בנוסף, העמותה מארגנת ימי כיף לילדים החולים ולמשפחותיהם ועוזרת בהשגת ציוד רפואי לאלה שזקוקים לכך, בביתם.

היסטוריה
--------

ליצן פלסטיני ביום כיף
אל"ג הוקמה בשנת 2002 על ידי ג’מילה יפית ביסו כעמותה לא ממשלתית, א-פוליטית והוכרה כעמותת צדקה. העמותה הוקמה בתגובה להצבת המחסומים על ידי הצבא שמנעו מעבר חופשי בין הגדה לישראל ופגעו במשפחות פלסטיניות שנזקקו לסיוע בריאותי. מערכת הבריאות של הרשות הפלסטינית לא מסוגלת לספק את כל הטיפולים שיכולה המערכת הישראלית.

ב-2008 הכיר משרד המשפטים הישראלי באופן רשמי ב"אדם ללא גבולות" בתור ארגון צדקה ורשם אותה כעמותה.

בשנת 2019, פעילותה הבסיסית של עמותת "אדם ללא גבולות", עזרה למשפחות פלסטיניות עם ילדים הזקוקים לטיפול רפואי בבתי חולים בישראל, גדלה באופן ניכר. מספר הנסיעות הגיע ל 4650 בהן הוסעו כ-80 ילדים. כ 97% מהנסיעות היו לבתי חולים באזור ירושלים.

הילדים שמסיעה העמותה, זקוקים לטפולים שונים כמו טיפולי דיאליזה על בסיס יומי ועד לטיפולי כימותרפיה או הקרנות פעם או פעמיים בחודש.

ההסעות מתחילות במחסומים הצבאיים שסביב לירושלים, בעיקר מחסום קלנדיה ומחסום בית לחם ומשם לבתי חולים בירושלים, תל אביב ותל השומר.

ב-2019, היו פעילים בעמותה כמאה מתנדבים. אחדים מחויבים לנסיעה אחת בחודש ויש כאלה שמסיעים ארבע פעמים בשבוע.

עם התפרצות מגפת הקורונה, נעשים בעמותה מאמצים לשמור על בריאות הנוסעים והמסיעים.

מטרות
-----

* הסעת ילדים פלסטינים הזקוקים לטיפולים רפואיים מתקדמים בבתי חולים בישראל.
* ביקור ילדים ובני משפחה המאושפזים בבתי החולים בישראל ותמיכה בהם במהלך האשפוז והטיפולים הרפואיים.
* עזרה בהספקת ציוד רפואי לבתי ילדים הזקוקים לו.
* ארגון פעילויות פנאי לרווחת הילדים ומשפחותיהם.
* מתן תמיכה למשפחות ולקהילות בחיי היומיום שלהן.

> 
> עמותת אל"ג מאמינה בזכותו של כל ילד לגדול ולהתפתח בסביבה מטפחת ותומכת. אל"ג מחויבת להגביר את הביטחון והרווחה של הילדים הפלסטיניים וקהילותיהם בשטחים הכבושים. שני הצדדים הפעילים באל"ג, הישראלי והפלסטיני, רואים באמצעות קידום קשר ישיר וחברי בין פלסטינים לבין ישראלים, ומתוך מאמץ וכוונה להאיר את חייהם של הילדים ולהקל על החרדה של הוריהם, במהלך ההתמודדות עם מחלת הילדים והטיפול הרפואי בהם – גורם התורם לכבוד הדדי בין שני העמים.
> 
> 
> 
> — אתר העמותה
>

פעילות
------

העמותה מונה כיום כ-200 מתנדבים מכל חלקי החברה הישראלית, החברה הפלסטינית וכן מן הקהילייה הבינלאומית.

ראו גם
------

יום כיף למשפחות ומתנדבים
* בדרך להחלמה

קישורים חיצוניים
----------------

* 

* אתר האינטרנט הרשמי של אדם ללא גבולות
* אדם ללא גבולות, באתר "גיידסטאר ישראל"
**אליפות וימבלדון 1899** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-19 ביוני והסתיימה ב-27 ביוני. תוכנית התחרות כללה תחרויות גברים, תחרויות נשים ותחרויות זוגות גברים.

התחרות
------

### תחרות הגברים

רג'ינלד דוהרטי, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-4 בתים. מנצח השלב הראשון היה עולה להתמודד מול מנצח אליפות וימבלדון 1898 על התואר. לתחרות זו נרשמו 37 טניסאים. בנוסף לטניסאים הבריטיים השתתפו בתחרות טניסאי מאוסטרליה וטניסאי מארצות הברית. בגמר תחרות הגברים ארתור גור ניצח את סידני סמית'. במשחק האליפות ארתור גור פגש את רג'ינלד דוהרטי (מנצח אליפות וימבלדון 1898) והפסיד ב-5 מערכות. בכך רג'ינלד דוהרטי זכה בתואר השלישי ברציפות.

### תחרות הנשים

בלאנש בינגלי, מנצחת תחרות הנשים
בתחרות הנשים השתתפו 17 טניסאיות שחולקו לשני בתים. בלאנש בינגלי (אלופה בשנים 1886, 1889, 1894, 1897) ניצחה בתחרות. במשחק האליפות היא ניצחה את שרלוט קופר בשתי מערכות. בכך היא זכתה באליפות בפעם החמישית.

### תחרות הזוגות

בתחרות הזוגות השתתפו 15 זוגות שהתחרו על הזכות להתמודד על התואר במשחק נגד האחים דוהרטי, מנצחי אליפות וימבלדון 1898. הזוג, שכלל את הארולד ניסבט (בריטניה) וקלרנס הוברט (ארצות הברית), ניצח בתחרות בין הזוגות המתמודדים, כמו מה שקרה בשנת 1898. במשחק על האליפות הם הפסידו לאחים דוהרטי ב-3 מערכות. בכך האחים דוהרטי זכו בפעם השלישית ברציפות.

קישורים חיצוניים
----------------

* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

| אליפות וימבלדון |
| --- |
| 

|  |
| --- |
| 
1877 • 1878 • 1879 • 1880 • 1881 • 1882 • 1883 • 1884 • 1885 • 1886 • 1887 • 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 • 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • ~~1915~~ • ~~1916~~ • ~~1917~~ • ~~1918~~ • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • ~~1940~~ • ~~1941~~ • ~~1942~~ • ~~1943~~ • ~~1944~~ • ~~1945~~ • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • ~~2020~~ • 2021 • 2022 • 2023 |

 |
**מאסטרינג** (באנגלית: **Mastering**) הוא שלב סופי של בקרה והפקת המאסטר הסופי של קטע או רצף של קטעים מוזיקליים המיועדים ליצור תקליט או תקליטור, וזאת לאחר שלב ההקלטה. המאסטר הסופי מופק לשם שכפול וייצור העתקים לצורך ההוצאה לאור. לעיתים קרובות יש צורך בשלב המאסטרינג בטיפול בצלילים או במרווחים בין הקטעים במיוחד בהפקת אלבומי אוסף כשהקטעים המוזיקליים מגיעים ממקורות שונים ומגוונים. המאסטרינג עדיין עושה שימוש במערכות אנלוגיות בשילוב עם מערכות דיגיטליות.

היסטוריה
--------

בתחילת תעשיית הקלטות המוזיקה, ההקלטה נעשתה ישירות ממכשיר איסוף הצליל, אל מערכת אשר חרטה את האנרגיה האקוסטית שהועברה על פלטת מאסטר ממתכת רכה או משעווה.

בסוף שנות העשרים של המאה הקודמת, לאחר המצאת המיקרופון, נעשה התהליך אלקטרו-מכני אך עדיין ההקלטה נעשתה ישירות לפלטת המאסטר. כך שעד להמצאת מכשירי ההקלטה של הסרט המגנטי, כל ההקלטות נעשו כבהופעה חיה. כניסת הרשמקול המגנטי בסוף שנות הארבעים של המאה הקודמת יצרה מהפכה בתחום ההקלטות בכך שאפשרה חיתוך בין קטעים שונים וחיבור בין קטעים אחרים. כניסת רשמקול עם מספר ערוצים אפשר להקליט כל כלי או זמר בנפרד ורק לאחר סיום ההקלטות, חיבורם יחדיו בעזרת מערבל אותות (Mixer) לדיסק מאסטר עם ערוץ אחד (Mono) או שני ערוצים (Stereo).

לפני הקלטת המיקס לדיסק המאסטר החלו לעיתים טכנאי המאסטרינג לטפל בצלילים. במהרה נמצא כי טיפול באיזון הצלילים ועוצמתם יכול ליצור אופטימיזציה של איכות המוזיקה במיוחד למוזיקת פופ. מאסטרינג הפך למקצוע הדורש מיומנות גבוהה במיוחד והוכר שביכולתו של המאסטרינג להפוך תקליט להצלחה או לכישלון.

בתקופת הפריחה של מוזיקת הפופ בין השנים 1950–1980, אומני המאסטרינג הפכו למאוד מבוקשים.

העידן הדיגיטלי
--------------

עם כניסת הטכנולוגיה הדיגיטלית בשנות התשעים עבר תחום המאסטרינג שינוי ואומני המאסטרינג החלו להשתמש במערכות הדיגיטליות החדשות אשר אפשרו מגוון חדש נוסף לטיפול בצלילים. יחד עם זאת, עד היום משתמשים אמני המאסטרינג באקולייזרים וקומפרסורים אנלוגיים ודיגיטליים גם יחד.

תהליך המאסטרינג
---------------

המוזיקה עוברת תהליך של איזון (איקווליזציה), קימפרוס, הדגשה או הפחתה של תדרים מסוימים, הפחתת רעשים והגבלת עוצמה. טיפול טוב במאסטרינג יעניק לדיסק גוון אחיד וייחודי. בשלב זה נקבעים סדר השירים וסוג החיתוך ביניהם (fade in - Fade out). בסופו של התהליך, המוזיקה מוקלטת למדיה דיגיטלית או אופטית שתשמש כמאסטר שאיתה ישוכפלו העתקים.

קישורים חיצוניים
----------------

ויקישיתוף מדיה וקבצים בנושא **מאסטרינג** בוויקישיתוף
* לומדה על הפיזיקה של הצלילים (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000301589

 |
**אליפות וימבלדון 1905** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-26 ביוני והסתיימה ב-7 ביולי. תוכנית התחרות כללה תחרויות גברים, תחרויות נשים ותחרויות זוגות גברים. במהלך אליפות זו במקום הראשון לראשונה זכתה טניסאית מחוץ לאיים הבריטיים - מיי סטן בונדי מארצות הברית.

התחרות
------

### תחרות הגברים

לורנס דוהרטי, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-8 בתים. מנצח השלב הראשון היה עולה להתמודד מול מנצח אליפות וימבלדון 1904 על התואר. לתחרות זו נרשמו 71 טניסאים. בנוסף לטניסאים בריטים בתחרות השתתפו טניסאים מאוסטרליה, ארצות הברית, בלגיה, גרמניה, דרום אפריקה, דנמרק וניו זילנד. בגמר תחרות הגברים נורמן ברוקס (אוסטרליה) ניצח את סידני סמית' הבריטי. במשחק האליפות הוא פגש את לורנס דוהרטי (מנצח אליפות וימבלדון 1904) והפסיד ב-3 מערכות.

### תחרות הנשים

מיי סטן בונדי, מנצחת תחרות הנשים
בתחרות הנשים השתתפו 45 טניסאיות שחולקו ל-4 בתים. מיי סטן בונדי (ארצות הברית), הטניסאית הזרה היחידה שהשתתפה ניצחה בתחרות. במשחק על התואר היא ניצחה את דורותי דאגלס צ'יימברס (מנצחת אליפות וימבלדון 1904) בשתי מערכות ובכך זכתה בתואר האלופה. 

### תחרות הזוגות

בתחרות הזוגות השתתפו 31 זוגות שהתחרו על הזכות להתמודד על התואר במשחק נגד האחים דוהרטי, מנצחי אליפות וימבלדון 1904. לתחרות נרשמו זוגות טניסאים ממספר מדינות, כמו בתחרות הגברים. בתחרות זו ניצחו פרנק ריסלי וסידני סמית' (מנצחי אליפות וימבלדון 1902). במשחק על האליפות הם הפסידו ב-4 מערכות לאחים דוהרטי. לאחים דוהרטי זה היה ניצחון שלישי ברציפות ושמיני בחישוב כולל.

קישורים חיצוניים
----------------

* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

| אליפות וימבלדון |
| --- |
| 

|  |
| --- |
| 
1877 • 1878 • 1879 • 1880 • 1881 • 1882 • 1883 • 1884 • 1885 • 1886 • 1887 • 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 • 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • ~~1915~~ • ~~1916~~ • ~~1917~~ • ~~1918~~ • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • ~~1940~~ • ~~1941~~ • ~~1942~~ • ~~1943~~ • ~~1944~~ • ~~1945~~ • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • ~~2020~~ • 2021 • 2022 • 2023 |

 |
**אאוסלמו** (שם מדעי: ***Eosalmo***: מילולית: "סלמון השחר") הוא סוג של דג נכחד ממשפחת הסלמוניים, אשר התקיים במשך אמצע האאוקן של אמריקה הצפונית. ככל הנראה היה הסוג הפרימיטיבי ביותר במשפחתו.

מאפיינים
--------

ממצאי סלמון זה התגלו בתצורות מאובנים ליד העיירה "סמית'רס" בפרינס ג'ורג' שבקולומביה הבריטית ובוושינגטון. הסוג תואר למדע ב-1977 בידי החוקר מארק וילסון (Mark V.H. Wilson), אשר סיווג אותו כמין יחיד - **Eosalmo driftwoodensis**.

מחקרים של מבנה גופו מראים שהיה קרוב לסוג *Thymallus*, אף שהיה בעל מאפיינים פרימיטיביים של בני תת-המשפחה Salmoninae, והיה שוכן של מקווי מים מתוקים שאינו נדד לים בדומה למרבית דגי הסלמון, דבר הנלמד ממאובנים של פרטים במגוון גדלים וגילאים. מבנה הלסתות היו רחבות וברובם שטוחות וחסרות שיניים, אך בבסיסם היה שיניים בעלות קצה מחודד.

קישורים חיצוניים
----------------

ויקישיתוף מדיה וקבצים בנושא **אאוסלמו** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  Wilson, MVH (1977). "Middle Eocene freshwater fishes from British Columbia". Life Sciences Contributions, Royal Ontario Museum. 113: 1–66.
2. ↑  Wilson, MVH; Li, Guo-Qing (1999). "Osteology and systematic position of the Eocene salmonid †Eosalmo driftwoodensis Wilson from western North America" (PDF). Zoological Journal of the Linnean Society. 99 (125): 279–311. doi:10.1111/j.1096-3642.1999.tb00594.x. Retrieved 2010-01-01
**ועדת החקירה בעניין פושעי המלחמה בקנדה**, המכונה לעיתים קרובות **ועדת דשיין** (באנגלית: **Deschênes Commission**), הוקמה על ידי ממשלת קנדה בפברואר 1985, על-מנת לחקור טענות כי קנדה הפכה למקלט לפושעי מלחמה נאצים. בראש הוועדה עמד ז'ול דשיין, שופט בדימוס של בית המשפט העליון של קוויבק. הוועדה הגישה את הדו"ח המסכם שלה לממשלת קנדה בדצמבר 1986, לאחר קרוב לשנתיים של עבודה.

בשנת 1985, הורה ראש ממשלת קנדה דאז, בריאן מלרוני, לחקור את נוכחותם של פושעי מלחמה נאצים בקנדה, לאחר שחבר פרלמנט טען כי ייתכן והרופא הנאצי הידוע לשמצה, יוזף מנגלה, שוהה במדינה.

הקמת הוועדה גרמה לחילוקי דעות בין הקהילה היהודית בקנדה, לבין הקהילות הבלטיות והאוקראיניות, אשר התנגדו לשימוש בראיות שמקורן בברית המועצות ובמדינות נוספות בהן הונהגה מדיניות מסך הברזל באותה התקופה. 

הוועדה הכינה רשימה של 774 פושעי מלחמה נאצים שקיים פוטנציאל כי הם שוהים בקנדה. במסגרת עבודתה, מצאה הוועדה כי 341 מתוכם לא התגוררו או ביקרו בקנדה מעולם; 21 מתוכם הגיעו לקנדה, אולם עזבו למדינה אחרת; 86 מתוכם מתו בקנדה; ו-4 לא אותרו. הוועדה מצאה ראיות לכאורה נגד 20 אנשים. ב-169 מקרים אחרים לא נמצאו ראיות מספיקות, כתוצאה מקושי בקבלת גישה לראיות שנמצאו במדינות בחו"ל וכן כתוצאה מאילוצי זמן.

בסוף שנת 1986, הוועדה הגישה לממשלת קנדה את רשימת שמותיהם של 20 האנשים נגדם נמצאו ראיות לכאורה כי השתתפו בביצוע פשעי מלחמה במסגרת השלטון הנאצי, יחד עם המלצות כיצד לנהוג בעניינו של כל אחד מהם.
בנוסף, הוועדה המליצה על שינויים בחוק הפלילי ובחוקי ההגירה וההתאזרחות של קנדה. ביוני 1987, בית הנבחרים העביר חקיקה שאפשרה העמדה לדין של פושעי מלחמה זרים בבתי משפט קנדיים וגירוש של פושעי מלחמה שהתאזרחו במדינה.

החוק הפלילי החדש קבע רף גבוה להוכחת מעורבות בפשעי מלחמה. התביעה הקנדית הגישה כתבי אישום כנגד ארבעה גברים בגין אשמה של השתתפות בפשעי מלחמה בתקופת השואה. כתב אישום אחד הסתיים בזיכוי; שני כתבי אישום בוטלו מאחר שהתביעה התקשתה להשיג ראיות שמקורן בחו"ל; ואילו המשפט הרביעי הושהה עקב בריאותו הלקויה של הנאשם.

במסגרת ההליכים האזרחיים נגד אלו שהואשמו בהיותם פושעי מלחמה, נחלה הממשלה הקנדית הצלחה רבה יותר. מאז שנת 1998, בתי המשפט הקנדיים הרשיעו שישה גברים, כולם ממוצא אוקראיני, בהונאה של הרשויות במסגרת הליך התאזרחותם, וקבעו כי ניתן לשלול מהם את אזרחותם ולגרשם. יחד עם זאת, הממשלה הקנדית טרם שללה את אזרחותו של מי מהמורשעים. שבעה בני אדם נוספים נפטרו בטרם מוצו ההליכים המשפטיים בעניינם.

קישורים חיצוניים
----------------

* גרנט פורבס, פושעי מלחמה: ועדת דשיין", 1998.
* B'nai B'rith Canada, "Traditional holding pattern on Nazi-era cases has made Canada a magnet for modern day war criminals, says B’nai Brith," 18/10/2006.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259307505171
* BnF: cb121088195 (data)
* ISNI: 0000 0001 0684 7278
* LCCN: n86027174
* NKC: vse2016899000
* SUDOC: 029466458
* VIAF: 128932407
* WorldCat (עם VIAF): 128932407

 |
ה**וועדה לתיאום מילואים** (בראשי תיבות: **ולת"ם**) היא ועדה המטפלת בבקשות לשינוי צו קריאה לשירות מילואים פעיל: ביטול הצו, דחייתו או קיצורו. 

הוועדה שוכנת במחנה דורי (בסיס תל-השומר), ומשויכת לענף תכנון כוח אדם מילואים (בקיצור: עתכ"א מילואים) באגף כוח האדם של צה"ל. 

הפניות לוועדה הן משני סוגים:

* פניות משקיות: פניות של מעסיקים לגבי עובדיהם השכירים וכן פניות של עצמאיים, המנומקות בכך שהקריאה לשירות מילואים במועד שנקבע עלולה לגרום לפגיעה ניכרת בפעילותו של העסק או הארגון שבו מועסק חייל המילואים.
* לימודים: פניות על ידי סטודנטים, המנומקות בכך שהקריאה לשירות מילואים במועד שנקבע עלולה לפגוע פגיעה מהותית בלימודיהם (למשל משום שהיא חלה בתקופת בחינות).

ולת"ם נועדה לתת מענה לאזרחים הפונים, ששגרת חייהם מופרת ונפגעת עם קריאתם לשירות המילואים, תוך התחשבות גם בצורכי הצבא.

ולת"ם מורכבת משלושה תאים:

* תא פניות: מרכז את כלל פניות ציבור הפונים ופותח בקשות על סמך הנדרש בבקשה.
* תא ועדות: דואג לקיום הוועדות, לזימון חיילי המילואים ונציגי יחידות המילואים, דואג להפצת החלטות הוועדה לכלל הפונים.
* תא ערעורים: אמון על קיום ועדות ערעורים.

סמכויות הוועדה
--------------

קיצור שירות, פיצול השירות למספר תקופות, דחיית השירות ב-3 חודשים לבקשה על רקע סטודנטיאלי או ב-4 חודשים לבקשה על רקע משקי.
כמו כן רשאית הוועדה לדחות את הבקשה על הסף או לדחות את הבקשה עם המלצה למפקד היחידה להתחשב בחייל עד כמה שניתן.
אם לא מומשו זכויות החייל על-פי הפקודות טרם מועד הדיון והוחלט כי הבקשה תדחה, הוועדה תורה ליחידה לממש את זכויות החייל (למשל, סטודנט שזומן ל 26 ימים וטרם קוצר הצו שלו ל 21 ימים כמתחייב).

שגיאה נפוצה בקרב חיילים היא שהוועדה מוסמכת לבטל צו קריאה. אין בסמכות הוועדה לבטל קריאה למילואים אלא רק לדחות את הזימון.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **ולת"ם** |

* ולת"ם, באתר המילואים
**אליפות וימבלדון 1900** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-25 ביוני והסתיימה ב-4 ביולי. תוכנית התחרות כללה תחרויות גברים, תחרויות נשים ותחרויות זוגות גברים.

התחרות
------

### תחרות הגברים

רג'ינלד דוהרטי, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-4 בתים. מנצח השלב הראשון היה עולה להתמודד מול מנצח אליפות וימבלדון 1899 על התואר. לתחרות זו נרשמו 33 טניסאים בריטים. בגמר תחרות הגברים סידני סמית' ניצח את ארתור גור. במשחק האליפות סידני סמית' פגש את רג'ינלד דוהרטי (מנצח אליפות וימבלדון 1899) והפסיד ב-5 מערכות. בכך רג'ינלד דוהרטי זכה בתואר הרביעי ברציפות. באותה שנה הוא ניצח גם באולימפיאדה

### תחרות הנשים

בלאנש בינגלי, מנצחת תחרות הנשים
בתחרות הנשים השתתפו 16 טניסאיות. לראשונה לתחרות נשים נרשמה טניסאית מארצות הברית. שרלוט קופר (האלופה בשנים 1895, 1896 ו-1898) ניצחה בתחרות. במשחק האליפות היא הפסידה לבלאנש בינגלי בשני מערכות. בכך היא זכתה באליפות בפעם השישית.

### תחרות הזוגות

בתחרות הזוגות השתתפו 14 זוגות שהתחרו על הזכות להתמודד על התואר במשחק נגד האחים דוהרטי, מנצחי אליפות וימבלדון 1899. הזוג, שכלל את הארולד ניסבט והרברט בארט ניצח בתחרות בין הזוגות המתמודדים. במשחק על האליפות הם הפסידו לאחים דוהרטי ב-5 מערכות. בכך האחים דוהרטי זכו בפעם הרביעית ברציפות. באותה שנה הם ניצחו גם באולימפיאדה

קישורים חיצוניים
----------------

* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

| אליפות וימבלדון |
| --- |
| 

|  |
| --- |
| 
1877 • 1878 • 1879 • 1880 • 1881 • 1882 • 1883 • 1884 • 1885 • 1886 • 1887 • 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 • 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • ~~1915~~ • ~~1916~~ • ~~1917~~ • ~~1918~~ • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • ~~1940~~ • ~~1941~~ • ~~1942~~ • ~~1943~~ • ~~1944~~ • ~~1945~~ • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • ~~2020~~ • 2021 • 2022 • 2023 |

 |
**מאסאליט** (במאסאליט: **מאסארה**; בערבית: **ماساليت**) הם עם היושב במערב סודאן, בעיקר בחבל דארפור ובמזרח צ'אד. בני מאסאליט דוברים שפת מאסאליט, שפה נילו-סהרית.

אורח חיים
---------

בני המאסאליט הם חקלאים המגדלים דורה, בוטנים, דוחן ובמיה.
המאסליט ידועים באדיקותם הדתית ובייחודיותו של האסלאם שלהם, אשר לא מתקבל על מרבית המוסלמים האדוקים הערבים.[דרושה הבהרה] בטקסים ובחגים הם נוטים לשלב מאפיינים רבים מהמסורת האפריקאית לצד האסלאם. בין היתר הגברים נוהגים לקפוץ במקום, קפיצות גבוהות במיוחד ולאחוז בידם מקלות עץ בצורת "ך".

היסטוריה
--------

בין השנים 1884 ל- 1921 חיו רוב המאסאליט בממלכה עצמאית בשם *"דאר מאסאליט"*. לאחר הכיבוש הבריטי-ערבי הפכה ממלכתם להיות חלק מסודאן. בני המאסאליט הופלו לרעה תחת השלטון הערבי בסודאן, ויחד עם עמים נוספים בדארפור יצאו למרד בסוף שנות התשעים, שהוביל את ממשלת סודאן לפתוח ברצח העם בדארפור בו ניסו להשמיד בין היתר גם את המאסאליט. מאז ראשית שנות האלפיים, חיים מרבית המאסאליט במחנות עקורים בצ'אד ובסודאן.

קישורים חיצוניים
----------------

ויקישיתוף מדיה וקבצים בנושא **מאסאליט** בוויקישיתוף

הערות שוליים
------------

1. 1 2 3  אתנולוג, אנציקלופדיה לשפות העולם
2. ↑  מבט על סודאן: עמי דארפור, Cultural Survival. Cultural Survival. May 7, 2010.
3. ↑  de Waal, Alex, "Darfur's deep grievances defy all hopes for an easy solution", opinion article, The Observer of London, July 25, 2004, accessed September 4, 2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007595339805171
* BnF: cb119815573 (data)
* LCCN: sh2012004115
* SUDOC: 027865266

 |
האאול גוניב בדאגסטן, היישוב אחרון שבו התגורר האימאם שאמיל לפני מעצרו, צילום מהעשור הראשון או השני של המאה ה-20
**אָאוּל** (ברוסית: **аул**) הוא סוג של כפר הררי בקווקז, שבו כל בית בכפר נסמך על הבית שלידו, או על מורד ההר שלידו, כשאלו משמשים כאחד מקירותיו. שאר קירות הבית עשויים מאבנים גדולות או מקרשים. הגג מכוסה בעפר או בשיחים ויש בו חור, המשמש כארובה ליציאת עשן המדורה המובערת בבית, לחימום ולבישול. המדורה מוקפת באבנים. הכפר מוקם במקום הקשה לגישה, כדי שיהיה קל לתושביו להתגונן מפני תקיפות שבטים עוינים. בגלל מלחמות הכיבוש, שניהלו הרוסים באזור במאה ה-19, התמעט מאוד מספר האאולים, כי תושביהם אולצו לגלות לטורקיה ולעבור מההרים לעמקים, כדי שלא יוכלו למרוד ברוסים.

המילה "אאול" במובן הרחב מציינת סוג של התיישבות כפרית גם אצל עמים אחרים הדוברים שפות טורקיות, מקרב עמי קזחסטן ואסיה המרכזית, וכמו כן בבשקיריה. בהתחלה היה מדובר בהתיישבות זמנית שעברה באופן מחזורי מאתר מרעה חורפי (קישלאו) אל אתר נוודים קיצי (ז'איליאו). מאוחר יותר, נקראו אאולים גם הכפרים הקבועים שהוקמו עם המעבר של עמים אלה (קזחים, קירגיזים, טורקמנים, בשקירים) במאה ה-19 ובראשית המאה ה-20 לאורח חיים של התיישבויות קבועות.

ראו גם
------

* אווארים קווקזים
* דרגינים
* לאקים
* קומיקים
* אבזינים

קישורים חיצוניים
----------------

ויקישיתוף מדיה וקבצים בנושא **אאול** בוויקישיתוף

הערות שוליים
------------

1. ↑  בטטרית: авыл; בבשקירית: ауыл; בשפות טורקיות אחרות: awıl; בצ'צ'נית: oil; במונגולית: айл.
**אורי גיל** (נולד ב-1943) הוא תת-אלוף (בדימוס) בחיל האוויר הישראלי. גיל הוא אלוף הפלות, במהלך שירותו כטייס קרב בחיל האוויר הישראלי נרשמו לזכותו 7.5 הפלות של מטוסי אויב.

קורות חייו
----------

גיל גדל בקיבוץ גבעת חיים מאוחד. עם גיוסו לצה"ל ב-1962 התנדב לקורס טיס, וב-1963 סיים אותו במגמת קרב. שירת במספר תפקידי פיקוד בחיל ולחם במלחמת ששת הימים ובמלחמת ההתשה, בין היתר בקרב האוויר רימון 20. לחם במלחמת יום הכיפורים ובמלחמת לבנון הראשונה, במהלכה רשם לזכותו הפלת מטוס מיג 21 סורי תוך כדי טיסה בג'י 8.2. הייתה זו ההפלה בג'י הגבוה ביותר שנרשמה בתולדות חיל–האוויר. בשנת 1985 השתחרר מצה"ל, אולם הוסיף לשרת כטייס קרב במילואים עד שנת 2003. פרש משירות המילואים בדרגת תא"ל. לזכותו 7.5 הפלות של מטוסי אויב (הפלה אחת שלו, ב-10 באוקטובר 1973 במלחמת יום הכיפורים, הוכרה כהפלה משותפת המחולקת בין עודד מרום ובין גיל ולכן נחשבת כחצי הפלה.)

גיל מחזיק בשני שיאי גינס בהיותו טייס הקרב הפעיל המבוגר ביותר ובשל ההפלה בג'י הגבוה ביותר של מטוס קרב.
לאחר שחרורו עסק בציור. גיל נשוי ומתגורר בעין הוד.

ב-2015 יצא סרט תיעודי על חייו, "בקצה השמיים", בבימויו של אמיר הר-גיל.

קישורים חיצוניים
----------------

* נרי ליבנה, להיפלט מתא הטייס אל הסטודיו לציור, באתר הארץ, 12 באפריל 2012.
* ליעד ברקת, צייד הצבעים (אורכב 05.03.2016 בארכיון Wayback Machine), ביטאון חיל האוויר, גיליון 130 (231), ‏ 1 בדצמבר 1999

הערות שוליים
------------

1. ↑  יובל שוהם ושני פייס, כוח עליון, בטאון חיל האוויר, גיליון 185, ‏ 02.03.2009.
2. ↑  נרי ליבנה, להיפלט מתא הטייס אל הסטודיו לציור, באתר הארץ, 12 באפריל 2012.
3. ↑  זוכרים, אתר חיל האוויר, ‏ 05.05.2014.
4. ↑  אבינועם מיסניקוב, 10.10.73 הפלת שני מטוסי סוחוי 7 סוריים, באתר "מרקיע שחקים"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007290446605171
* ISNI: 0000 0003 7616 1401
* LCCN: no2012127269
* VIAF: 253105384
* WorldCat: lccn-no2012127269

 |
**ארגון הפשע נחודקינסקאיה** או **ארגון הפשע וופסובסקאיה** (ברוסית: **Находкинская организованная преступная группировка**) הוא ארגון פשע גדול, שפעל בשנים 1992–1994 בשטח העיר נחודקה, שברוסיה.

היסטוריה
--------

מייסדי ארגון הפשע, יורי דוידקין ואנדריי ויטיראילוב, בכינוי "וופס", שוחררו מכלא בשנת 1992. בשנת 1988 נגזרו עליהם 8 שנות מאסר כל אחד, אך מסיבות לא ידועות ריצו שלוש שנים בלבד. לדוידקין ולויטיראילוב היה שם גדול בעולם הפשע.

דוידקין וויטיראילוב היו ילידי נחודקה. כשחזרו לעיר הולדתם, הם גילו שבמהלך הזמן שחלף מאז ששהו בכלא הרבה השתנה – בכל מקום היו חנויות וחברות פרטיות, מכוניות זרות, היה מספר עצום של ספינות סחר זרות בנמל, סינים וקוריאנים פתחו את אוהליהם בכל מקום.

מנהיג ארגון פשע מצ'צ'ניה, שנועדה להפוך לאויב העיקרי לארגון הפשע של אנדריי ויטיראילוב, היה אסלנבק חטוייב, איש משכיל למדי בעל השכלה גבוהה במומחיות "היסטוריון". בסוף שנות השמונים הוא עבר מעיר גרוזני לנחודקה, רכש נדל"ן והעביר לשם קרובי משפחה רבים. עד מהרה, כאשר נוצר אזור כלכלי חופשי בנחודקה על ידי צו של הסובייט העליון של ברית המועצות, חאטוייב היה הראשון שהשתלט על נמל הים של העיר, כמו גם על רוב חברות המסחר והמתווך. כתוצאה מכך, חלק ניכר מחיי העסקים של נחודקה, שדרכו עברו סכומי כסף אדירים, הגיע לידי הגולים מקווקז.

בדצמבר 1992 אירע העימות הראשון בין אנשי וופס וחטוייב. אז ירו הרוצחים האלמונים במקורביו הקרובים של האחרון. הרצח לא פוענח.

בסתיו 1993 הגיעה הקרב המכריע בין הארגונים. בתחילה נזרקו לבית של חטוייב רימונים, אך הבעלים ניצל, ולאחר מכן הקיף אותו בגדר של שלושה מטרים.

במשך מספר חודשים בשנת 1994, ארגון הפשע של ויטיראילוב שלט למעשה בחיי העיר נחודקה.

בפברואר 2003 גזר בית המשפט 9 שנות מאסר על ויטיראילוב. הצדדים לא ערערו על פסק הדין. בשנת 2010, המנהיג לשעבר של ארגון הפשע השתחרר והפך לאיש עסקים.

קישורים חיצוניים
----------------

* "תיק ופס. כל השלטון הקרימינלי", סרטון באתר יוטיוב, מתוך תוכנית הטלוויזיה רוסיה הקרימינלית.

הערות שוליים
------------

1. ↑
**שרה (סורור) סורודי** (1938–2002) הייתה מזרחנית ישראלית, ילידת איראן. חוקרת חשובה של תרבות איראן העממית ושל יהודי איראן. הייתה מרצה בכירה ועמדה בראש החוג ללימודי הודו, איראן וארמניה באוניברסיטה העברית בירושלים.

קורות חייה
----------

שרה (סורור) סורודי נולדה באיראן. היא השלימה תואר ראשון באוניברסיטת טהראן, והמשיכה את לימודיה באוניברסיטה העברית בירושלים לאחר עלייתה לארץ. את הדוקטורט שלה קיבלה באוניברסיטת קליפורניה בלוס אנג'לס, בהדרכתו של פרופ' אמין בנאני. הדיסרטציה של סורודי (1972) עסקה בתמורות ובמאפיינים של השירה הפרסית בשנים 1900–1925 לאור המהפכה החוקתית באיראן ב-1906. סורודי ביקשה לעמוד על השפעות הגומלין בין המהפכה לשירה בתקופה זו. לאחר השלמת הדוקטורט שבה ד"ר סורודי לירושלים ונתמנתה למרצה באוניברסיטה העברית. לסורודי היו מחקרים מקיפים בתחום הפולקלור, בייחוד הקשר המחודש בין סיפורי עם ושירי עם לבין התרבות העממית הפרסית. בנוסף בדקה השפעות פולקלוריסטיות על יצירותיהם של מספר משוררים איראניים בני זמננו.

לצד הקריירה האקדמית שלה סורודי שימשה כעורכת חדשות ותוכניות בשעה הפרסית של קול ישראל, והייתה מפקחת על בחינות הבגרות בפרסית מטעם משרד החינוך וכן יועצת משרד החינוך לשילוב מורשת עדות המזרח במערכת החינוך.

לקריאה נוספת
------------

* **Persian literature and Judeo-Persian culture : collected writings of Sorour S. Soroudi** / edited by H.E. Chehabi, Harvard University Press, 2010.

* הדה יזון. 2009. "ד"ר שרה ס. סורודי וספרה על ספרות עממית של יהודים דוברי פרסית יוצאי איראן, מרכז אסיה ואפגניסטן", <מאמר ביקורת>, אב"א, 3: עמ' 127–131.
* שאול שקד. "שרה (סורור) סורודי: חוקרת יהודי איראן וספרותם העממית", פעמים 91 (תשס"ב), עמ' 188–192.

קישורים חיצוניים
----------------

* רשימת הפרסומים של שרה סורודי, בקטלוג הספרייה הלאומית
* רשימת המאמרים של שרה סורודי באתר רמב"י

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309659505171
* BnF: cb165231697 (data)
* CiNii: DA17318671
* GND: 137117221
* ISNI: 0000 0001 2120 7519
* LCCN: no2008141157
* NTA: 31509012X
* RERO: 02-A017980677
* SUDOC: 129182974
* VIAF: 12131522
* WorldCat: lccn-no2008141157

 |
אין תמונה חופשיתאין תמונה חופשית
**שרה פיזנטי** (נולדה 1933) היא רופאת שיניים ישראלית, פרופסור אמריטה בבית הספר לרפואת שיניים באוניברסיטה העברית בירושלים, לשעבר יועצת בתחום רפואת הפה למחלקת עור ומין במרכז רפואי הדסה, חלוצת מחקר וטיפול בתחום מחלות עור המתבטאות בפה בישראל.

תחומי העניין שלה כוללים שיקום הפה ורפואת הפה.

ביוגרפיה
--------

פיזנטי נולדה בשנת 1933 בבולגריה.

בין השנים 1953–1959 למדה פיזנטי רפואת שיניים בבית הספר לרפואת שיניים של האוניברסיטה העברית בירושלים. בין השנים 1959–1965 התמחתה פיזנטי ברפואת הפה, בבית הספר לרפואת שיניים של האוניברסיטה העברית.

בין השנים 1963–1965 התמחתה פיזנטי במחלות עור ומין, במחלקת עור ומין, בבית החולים הדסה, ירושלים.

משנת 1966 משמשת פיזנטי יועצת בתחום רפואת הפה למחלקת עור ומין, בבית החולים הדסה, ירושלים.

החל משנת 1989 פיזנטי פרופסור מן המנין בבית ספר לרפואת שיניים, האוניברסיטה העברית בירושלים.

מחקר
----

מערכת חדשנית ייחודית למתן תרופות דרך העור פותחה בשנת 2003, בבית הספר לרוקחות של האוניברסיטה העברית. היא עשויה לאפשר ולייעל טיפול במגוון של בעיות, מאקנה ונשירת שיער ועד העברת תרופה לכלי הדם. הניסויים הקלינים הראשונים באתוזומים נעשו במרכז הדסה עין כרם בשיתוף פרופ' שרה פיזנטי.

* ממחקריה של פיזנטי באתר PubMed

הערות שוליים
------------

1. ↑  תולדות רפואת עור ומין בישראל - פרופ' שרה פיזנטי, עמודים 36-27 פרופ' אריה אינגבר / מנהל מחלקת עור ומין בית החולים האוניברסיטאי הדסה (slideserve.com/sancha)
2. ↑  פרופ' שרה פיזנטי infomed.co.il/expert
3. ↑  פרופ' שרה פיזנטי - רפואת הפה ההסתדרות לרפואת שיניים בישראל ע.ר
4. ↑  אתוזום - נשא מתוחכם בעל תכונות ייחודיות להעברה פסיבית של תרופות לשכבות העמוקות של העור ודרכו
5. ↑  "כדורית זעירה ובתוכה תרופה" הידען, מרית סלוין, 28 ביולי,2003

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"שרה פיזנטי"**.
**אלכסנדרו אפוריאנו** (ברומנית: **Alexandru Epureanu**; נולד ב-27 בספטמבר 1986) הוא כדורגלן מולדובי המשחק באיסטנבול בשאקשהיר ובנבחרת מולדובה בעמדת הבלם.

קריירת מועדונים
---------------

אפוריאנו התחיל את הקריירה שלו בקבוצת הילדים של הוברלה אוז'הורוד ובגיל 12 הצטרף למחלקת הנוער של זימברו קישינב.

בעונת 2002/2003 אפוריאנו ערך את הופעת הבכורה שלו בקבוצה הבוגרת. עונה לאחר מכן, הוא כבש את שער הבכורה שלו בקריירה.

בקיץ 2004 אפוריאנו חתם בשריף טירספול בה שיחק שנתיים וחצי, וזכה בשתי אליפויות.

בינואר 2007 אפוריאנו חתם בפ.צ. מוסקבה מליגת העל הרוסית תמורת 700 אלף אירו. ב-26 בנובמבר 2009 זכה בתואר "מאסטר הספורט של רוסיה".

עם תום עונת 2009, הוא חתם לארבע עונות בדינמו מוסקבה תמורת 2.5 מיליון אירו.

ב-14 ביולי 2012 אפוריאנו הושאל לקריליה סובטוב סמרה לחצי עונה.

בקיץ 2013 הושאל לאנז'י מחצ'קלה. בינואר 2014 רכשה אנז'י את כרטיס השחקן של אפוריאנו, שחתם במועדון לשש עונות.

ב-2 ביולי 2014 חתם באיסטנבול בשאקשהיר מליגת העל הטורקית.

קריירה בינלאומית
----------------

ב-7 באוקטובר 2006 אפוריאנו ערך את הופעת הבכורה שלו בנבחרת מולדובה בתיקו 2-2 נגד בוסניה והרצגובינה. ב-24 במרץ 2007 אפוריאנו הבקיע את שער הבכורה שלו בנבחרת בתיקו 1-1 נגד מלטה.

אפוריאנו הוא שיאן ההופעות של הנבחרת כל הזמנים עם 100 הופעות בינלאומיות ולזכותו 7 שערים.

תארים
-----

שריף טירספול
* ליגת העל המולדבית: 2004/2005, 2005/2006
* הגביע המולדובי: 2003, 2004, 2006

קישורים חיצוניים
----------------

ויקישיתוף מדיה וקבצים בנושא **אלכסנדרו אפוריאנו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
חצר אחורית
**חצר** היא שטח קרקע הסמוך למבנה. החצר יכולה להיות סגורה או פתוחה.

קיימת גם חצר פנימית.

חצרות בקר ניידות
באזורים שבהם חקלאות היא חלק חשוב מהחיים, חצר היא גם חלקת אדמה סגורה עבור חיות משק או מטרה חקלאית אחרת. באוסטרליה חצרות ניידות או ניידות הן סטים של לוחות פלדה ניידים, המשמשים לבניית מחסנים זמניים.

המונח
-----

בצפון אמריקה ובאוסטרליה, חצר יכולה להיות כל חלק מנכס המקיף, או משויך לבית או למבנה מגורים אחר, בדרך כלל (אם כי לא בהכרח) נפרדת מגינה (שם תחזוקת הצמחים רשמית יותר). חצר בדרך כלל מורכבת בעיקר ממדשאה או אזור משחקים. החצר מול הבית מכונה חצר קדמית, השטח מאחור מכונה חצר אחורית. החצרות האחוריות הן בדרך כלל פרטיות יותר ולכן מהוות מקום נפוץ יותר לבילוי. גודל החצר משתנה בהתאם לצפיפות האוכלוסייה. במרכזים עירוניים, לבתים רבים יש חצרות קטנות מאוד או אפילו ללא חצרות כלל. בפרוורים, החצרות בדרך כלל גדולות בהרבה ויש בהן מקום למתקנים כמו פטיו, מקום משחקים לילדים או בריכת שחייה.

באנגלית בריטית, אזורים אלה יתוארו בדרך כלל כגן. המונח חצר שמור לאזור בעל משטח קשה, בדרך כלל סגור או לפחות עם גישה מוגבלת. בבריטניה המודרנית, המונח חצר משמש גם עבור קרקעות בצמוד לבנייני מקום עבודה או בין בניינים או עבור שטחים מסחריים, למשל מחסן עצים (אנ') או מחסן סירות.

בצפון אמריקה המונח "גן" מתייחס רק לאזור המכיל גידולים של ירקות, עשבי תיבול, פרחים או צמחי נוי; והמונח "חצר" אינו מתייחס ל"גן", אף על פי שגן הפרחים או גן הירק עשויים להיות בתוך החצר.

בקר מואכל בעשב

ראו גם
------

* דיר
* סקוטלנד יארד
* אזור אקולוגי

קישורים חיצוניים
----------------

ויקישיתוף מדיה וקבצים בנושא **חצר בית** בוויקישיתוף

הערות שוליים
------------

1. ↑  "Yard", Random House Dictionary
2. ↑  Livestock Handling Made Easy, Arrow Farmquip, 2008.
3. ↑  Croyle, Shayla. "Residential Yard Maintenance – Everything You Need to Know". *YARDMASTER*. נבדק ב-23 באוקטובר 2020. `{{cite web}}`:  (עזרה)
**שרה סטיוארט** (באנגלית: **Sarah Stewart**; נולדה ב-13 ביוני 1976) היא שחקנית כדורסל נכים ומדליסטית פאראלימפית אוסטרלית.

ביוגרפיה
--------

סטיוארט מתגוררת במארוברה, סידני, אוסטרליה. בגיל 17, היא החליקה במדרגות, נפצעה בעקב ופציעה זו הובילה להתפרצות תסמונת כאב אזורי מורכב שגרמה לה להזדקק לכסא גלגלים. סטיוארט מסוגלת להזיז את רגליה מעט אולם לדבריה, אין בהן תועלת והיא מתמודדת עם כאב רב. היא השלימה תואר B.Sc בפילוסופיה ובמדעי הקוגניציה ותואר B.A בלימודי אנגלית מטעם אוניברסיטת ניו סאות' ויילס (אנ'), ונכון לשנת 2017, היא דוקטורנטית לפילוסופיה באוניברסיטת סידני. 

בשנת 1995, אימצה אורח חיים טבעוני מטעמי מוסר, בריאות ואיכות הסביבה. היא מלמדת פילוסופיה ומתמטיקה ומנגנת בסקסופון בלהקה.

קריירה
------

סטיוארט החלה לשחק כדורסל נכים בשנת 2001 ברמת סיווג מסוגלות פיזית 3.0 (אנ'). בשנת 2003, החלה לשחק בקבוצה הלאומית של אוסטרליה. בשנים 2005–2010 שיחקה בקבוצת Hills Hornets בליגת ה-WNWBL (אנ') וזכתה איתה באליפות הלאומית של אוסטרליה בכל שנה. בשנת 2010 הייתה לקלעית הטובה ביותר.

בשנת 2004, ייצגה את אוסטרליה במשחקים הפאראלימפיים באתונה עם קבוצת הכדורסל Gliders (אנ') וזכתה עם קבוצתה במדליית כסף. בשנת 2008, שיחקה במשחקים הפאראלימפיים בבייג'ינג וזכתה עם קבוצתה במדליית ארד, ובשנת 2012, ייצגה את אוסטרליה בשלישית כששיחקה במשחקים הפאראלימפיים בלונדון וזכתה עם קבוצתה במדליית כסף. 

במהלך הקריירה שלה, שיחקה ביותר מ-150 משחקים בינלאומיים. היא זכתה בתוארים 'הטאלנט החדש הטוב ביותר' וה-MVP מטעם WNWBL. בשנים 2004, 2008, 2009, 2010, 2012, 2013 ו-2017, זכתה להיכלל ברשימת ה-All Star Five. שיחקה בעברה בקבוצת Wheelkings בליגת ה-NWBL (אנ'), ונכון לשנת 2017, משחקת בקבוצת Sydney Uni Flames (אנ') בליגת ה-WNWBL.

גלריה
-----

* סטיוארט במשחקים הפאראלימפיים בלונדון, 2012סטיוארט במשחקים הפאראלימפיים בלונדון, 2012
* סטיוארט (משמאל) במשחקים הפאראלימפיים בבייג'ינג, 2008סטיוארט (משמאל) במשחקים הפאראלימפיים בבייג'ינג, 2008
* סטיוארט (שנייה מימין) זוכה בפרס All Star Five,‏ 2017סטיוארט (שנייה מימין) זוכה בפרס All Star Five,‏ 2017
* סטיוארט במשחקים הפאראלימפיים בלונדון, 2012סטיוארט במשחקים הפאראלימפיים בלונדון, 2012

קישורים חיצוניים
----------------

ויקישיתוף מדיה וקבצים בנושא **שרה סטיוארט** בוויקישיתוף
* שרה סטיוארט, ברשת החברתית פייסבוק
* שרה סטיוארט, ברשת החברתית טוויטר
* שרה סטיוארט, ברשת החברתית LinkedIn
* SARAH STEWART – WHEELCHAIR BASKETBALL, Wheelchair Sports NSW
* SARAH STEWART, Basketball Australia
* Sarah Stewart, vegan wheelchair basketball player, Great Vegan Athletes
* Will Swanton, Stewart thinking big on her way to the Games, the age, July 13, 2008
* Sarah Stewart 3.0, Sydney University Flames
* Kimberly Budziak, Paralympic Basketball Player Follows Vegan Diet, vegnews
* PhD student and Paralympian, womeninfocus, 14-03-2012

הערות שוליים
------------

1. ↑  Sarah Stewart, Women’s National Wheelchair Basketball League, sportstg
2. ↑  Sarah Stewart, Paralympic Games 29 Aug - 9 Sept, Official London 2012 website
קבר הסלע הרומי
העתק  התבליט במוזיאון לתרבויות אנטוליה באנקרה
**תבליט פסילאר** (בטורקית:  **Kurt Beşiği**, שמשמעותו היא "עריסת זאב") הוא פסל חתי גדול של אל הסער האנטולי השוכן ליד הכפר פסילאר (Fasıllar) כ-60 ק"מ מערבית לקוניה דרומית-מערבית לאגם ביישהיר (אנ') בנפת קוניה (אנ') בטורקיה. הפסל שוכב בודד על מידרון גיא הנמצא מעל לכפר ובו דרך המובילה אליו.

התבליט
------

בניגוד לתבליטים חתיים אחרים, שנחצבו או גולפו באתרם על מצוק או סלע, תבליט זה נמצא בודד, שוכב על צידו, על המדרון משקיף על הכפר פסילאר. במקום לא נמצא כל אתר ארכאולוגי. אורכו של הפסל הוא 8 מטר ורוחבו 2.75 מטר. ומשקלו המוערך הוא כ-70 טון. והוא גולף מגוש סלע בזלת אחד שנלקח כנראה ממחצבה סמוכה. כנראה יוצריו התכוונו להעבירו למקום אחר.

הפסל מתוארך לתקופת המלך החתי תודחליאש הרביעי, שמלך בין השנים 1237–1209 לפנה"ס בתקופת האימפריה החתית. הפסל מתאר כנראה את האל תשוב שהיה אל הסער ומזג האוויר בתרבויות החורית והחתית. אל הסער מתואר עם כובע שעליו ארבע קרניים המזהות אותו כאל. ידו הימנית מורמת ואילו ידו השמאלית מופיעה רק כגדם לא גמור. הוא ניצב מעל ראשו של אל ההר. משני צידיו של אל ההר תבליט של אריה, כשרגל אחת של אל הסער ניצבת על ראשו של אל ההר, והשנייה על תבליט האריה השמאלי. חלק מהתבליט מגולף עם פרטים, וחלק אחר נעשה בגילוף גס.
 

החוקרים חלוקים בשאלה למה נמצא במקום זה תבליט זה. הארכאולוג ג'יימס מלארט הציע שתבליט זה, שפיסולו לא הסתיים ונמצא לא באתרו הסופי, היה מיועד במקורו להיות חלק מהאתר של אפלטון פינאר שנמצא 37 ק"מ משם, וכי מספר שברים שנמצאו באפלטון פינאר, יש להם דמיון לפסלי האריות בפסילאר, וכי פסל זה היה מיועד במקורו לעמוד מעל דיסק השמש הגדול המכונף בקיר ששרד שם.

רעיון אחר בקשר לתבליט, מתייחס למיקום הספציפי בו הוא נמצא על הדרך המובילה מהאזור בשליטת החתים, דרומה לכיוון האזור שנקרא בטקסטים החתיים אדמות לוקה (אנ'), החלק הדרום-מערבי של אנטוליה. אזור זה לא נשלט על ידי החתים והוא מזוהה עם החוקרים עם השטח של ליקיה. ייתכן והתבליט ציין פרשת דרכים, או אזור מקודש שבו נערכו טקסים דתיים.

במוזיאון לתרבויות אנטוליה השוכן באנקרה, נמצא העתק זקוף של התבליט.

הקבר הרומי
----------

על המצוק שמעל המדרון שמול התבליט החתי, מופרד על ידי הגיא, נמצא קבר סלע מתקופת האימפריה הרומית. מימין לפתח הקבר החצוב, תבליט חצוב בסלע של סוס רתום ברתמה, הרוקע ברגלו הימנית. הקבר בנוי כקשת שאולי הכילה בעבר את פסלו של האדם שנקבר שם. משני צידי הפתח מחוברות לקשת שני עמודים קורינתיים. מתחת לפתח כתובת יוונית המציינת שהקבר מוקדש לגיבור הרווק לוקיאנוס. כתובת נוספת במקום עוסקת בכללי תחרות.

קישורים חיצוניים
----------------

|  |  |
| --- | --- |
| פורטל ארכאולוגיה של המזרח הקרובפורטל ארכאולוגיה של המזרח הקרוב | ל**פורטל ארכאולוגיה של המזרח הקרוב** |

ויקישיתוף מדיה וקבצים בנושא **תבליט פסילאר** בוויקישיתוף
* Fasıllar Monument באתר hittitemonuments.
* Fasıllar, סרטון באתר יוטיוב
* Fasıllar Monument באתר Turkish Archaeological News

הערות שוליים
------------

1. 1 2 3  Fasıllar Monument
2. ↑  Fasıllar Monument
3. ↑  Proposed shape of Eflatunpınar Monument באתר .hittitemonuments.com
**הקרפדה המצויה** (שם מדעי: *Bufo bufo*) היא מין בסוג קרפדה במשפחת הקרפדיים. נפוצה בכל אירופה, למעט אירלנד, ובמספר איים בים התיכון. במזרח, תפוצתה מגיעה עד לאזור אירקוטסק שבסיביר, ובדרום עד לצפון-מערב אפריקה.

מאפיינים
--------

קרפדה מצויה בוגרת מגיעה לגודל של 18 סנטימטר. לעורן מראה דמוי יבלת, וצבען נע בין ירוק וחום. הן מפרישות רעל מצחין לשם הגנה מפני טורפים. רעל זה מספיק על מנת להרתיע את מרבית הטורפים, אולם המין נחש מים אירופי וקיפודים חסינים לרעל זה. הזכרים מבלים את מרבית זמנם על היבשה. הנקבות נכנסות למקורות מים עומדים, כמו שלוליות, ושם מטילות את ביציהן. קל להבחין בין ביצי קרפדה לביצי הצפרדע המצויה (Rana temporaria), על ידי כך שהצפרדע מטילה את ביציה בגושים, בעוד שהקרפדה מטילה את ביציה בשרשראות. הקרפדה המצויה מטילה את ביציה באביב, כאשר הנקבות משתדלות לחזור למקום בו הם נולדו לשם הטלת הביצים. ראשני הקרפדה המצויה נראים ככל הראשנים, למעט ראשם הגדול והעגול יותר, וזנבם הקצר יותר.

תזונתן של הקרפדות המצויות מורכבת מחסרי חוליות, כגון חרקים, זחלים, עכבישים, שבלולים ותולעים, אותם הם לוכדים בעזרת לשונן הדביקה. פרטים גדולים מהממוצע אף יאכלו נחשי מים קטנים ועכברוני קמה, אותם הם בולעים בעודם חיים. הקרפדות המצויות פעילות בעיקר בלילה, ושיא פעילותן מתרחש במזג אוויר לח.

בגרמניה, בבריטניה ובפולין קרפדות מצויות רבות נדרסות למוות במהלך חציית דרכים בזמן תקופת הרבייה (כאשר הן רוצות להגיע למקום הולדתן). מסיבה זו, חפרו במקומות מסוימים מנהרות מיוחדות מתחת לדרכים על מנת שהקרפדות תוכלנה לעבור בשלום. לעיתים אף ניתן למצוא "סיורי קרפדות", בהם קבוצות אנשים מעבירות את הקרפדות למקום "מבוקשן" באופן יזום.

קישורים חיצוניים
----------------

ויקישיתוף מדיה וקבצים בנושא **קרפדה מצויה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

קרפדה מצויה

|  |  |  |
| --- | --- | --- |
| (מולטימדיה) | 

|  |
| --- |
| 
קרקור הקרפדה המצויה  
 |

 |
| לעזרה בהפעלת הקבצים |

הערות שוליים
------------

1. ↑  קרפדה מצויה באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292535205171
* GND: 4152676-4
* LCCN: sh85017653
* NKC: ph274750

 |
**תבערה** הוא אתר מקראי, סמוך להר סיני, בו שהו עם ישראל בעת התרחשות חטא המתאוננים ועונשו. המקום נזכר בשני מקומות בתורה. שמו נגזר מהאש שבערה ופגעה בעם שבקצה המחנה כעונש על תלונה של עם ישראל על ה' (במהותה לא נתבארה במפורש בכתוב). על פי פשט הפסוקים, ולדעת פרשנים רבים, תבערה הוא מקום שונה מקברות התאווה, המוזכר בתורה בסמוך לסיפור חטא המתאוננים, כחלק מחטא המתאווים. אולם יש הרואים בשני שמות אלו תיאורים שונים לאותו המקום, שכל אחד מהם מתאר את אותו המאורע משתי זוויות ראייה שונות.

חטא המתאוננים
-------------

 ערך מורחב – **חטא המתאוננים**  

על פי המסופר בפרשת בהעלותך שבספר במדבר, לאחר שעזבו עם ישראל את הר סיני ונדדו שלושה ימים במדבר בחיפוש אחר מקום מנוחה, החלו עם ישראל להתאונן על מצבם. פשר ההתאוננות לא התבאר בכתוב, וניתנו לה כמה הסברים בפרשנים, כאשר ההסבר הרווח הוא שההתאוננות הייתה על טורח הדרך, שהחלו ללכת בה לאחר כמעט שנה של חנייה במקום אחד: "וַיִּסְעוּ מֵהַר ה' דֶּרֶךְ שְׁלֹשֶׁת יָמִים וַאֲרוֹן בְּרִית ה' נֹסֵעַ לִפְנֵיהֶם דֶּרֶךְ שְׁלֹשֶׁת יָמִים לָתוּר לָהֶם מְנוּחָה... וַיְהִי הָעָם כְּמִתְאֹנְנִים רַע בְּאָזְנֵי ה'" (במדבר פרק י', פסוק ל"ג; פרק י"א, פסוק א'). לנוכח כפיות הטובה של העם כעס עליהם ה' והענישם באש שפרצה בקצה המחנה וכילתה בעם ישראל. בראותם זאת נזעקו העם והתחננו אל משה שיתפלל אל ה' שהאש תשקע. משה נעתר לבקשתם, התפלל אל ה', ואכן האש כבתה. בעקבות מאורע זה קרא משה את שם המקום 'תבערה' "כִּי בָעֲרָה בָם אֵשׁ ה'".

תבערה וקברות התאווה
-------------------

על פי פשט הפסוקים, וכך פירשו פרשנים רבים, 'תבערה' הוא מקום שונה מקברות התאווה שבו אירע חטא המתאווים, וכמבואר בנאום התוכחה של משה בספר דברים: "וּבְתַבְעֵרָה וּבְמַסָּה וּבְקִבְרֹת הַתַּאֲוָה מַקְצִפִים הֱיִיתֶם אֶת ה'". לפרשנות זו, הסיבה ש'תבערה' לא נזכרה במסעות עם ישראל במדבר, המנויים בפרשת מסעי, היא משום ש'תבערה' זה לא מקום מסוים שבו חנו עם ישראל, אלא אזור שבו עבר העם בדרכו מהר סיני לקברות התאווה. אמנם לדעת כמה פרשנים המסופר בתחילת פרק י"א בספר במדבר (חטא המתאוננים) הוא למעשה פתיח מקוצר לחטא המסופר בהמשך הפרק (חטא המתאווים), ואזי לפי זה 'תבערה' ו'קברות התאווה' זהו למעשה אותו מקום, ולכן הוא לא מופיע ברשימת המסעות כמסע בפני עצמו.

הערות שוליים
------------

1. ↑  ספר במדבר, פרק י"א, פסוק ג'
2. ↑  ראב"ע ורמב"ן על דברים פרק ט, פסוק כ"ב. דעת מקרא שם, ועוד.
3. ↑  ספר דברים, פרק ט', פסוק כ"ב
4. ↑  דעת מקרא על ספר דברים פרק ט', פסוק כ"ב.
5. ↑  הדר זקנים וכלי יקר על במדבר פרק י"א, פסוק א. חזקוני על דברים פרק ט, פסוק כ"ב.
**הים הַקַּנְטַבְּרִי** (בספרדית: **Mar Cantábrico**; בצרפתית:  **Mer Cantabrique**; בגליסית: **Mar Cantábrico**; בבסקית: **Kantauri**; באסטורית: **Mar Cantábricu**) הוא הכינוי לחלקו הדרומי של מפרץ ביסקאיה שבחופה הצפוני של ספרד ובחופה הדרומי מערבי של צרפת. חופו נמשך מאסטקה דה בארס (Estaca de Bares), הנקודה המערבית ביותר של ספרד שנמצאת בגליסיה, עד שפך נהר אדור (Adour) ליד העיר באיון בצרפת. אורך החוף של הים הקנטברי הוא כ-800 ק"מ.

מספר רב של נהרות נשפכים אל הים הקנטברי, בדרך כלל בצורת "ריה" (מספרדית ría, עמק נהר ששקע). נהרות אלו קצרים יחסית כיוון שמקורם ברכס ההרים הקנטבריים שקו פרשת המים בו מרוחק רק כ-50 ק"מ מהחוף.

קהילות אוטונומיות של ספרד השוכנות לחופי הים הקנטברי (ממערב למזרח) הן גליסיה, אסטוריאס, קנטבריה וחבל הבסקים. נוסף עליהם חבל לבור (Labourd) שבמחוז הפירנאים האטלנטיים בצרפת.

ערים גדולות לחופו של הים הקנטברי הן אוביידו, סנטנדר, בילבאו וסן סבסטיאן בספרד, ובאיון, בצרפת.

קישורים חיצוניים
----------------

ויקישיתוף מדיה וקבצים בנושא **הים הקנטברי** בוויקישיתוף

  

נמל אונדרואה בחבל הבסקים לחופי הים הקנטברי

נמל אונדרואה בחבל הבסקים לחופי הים הקנטברי
**אגדות מעולם המסתורין** (באנגלית: **Tales from the Crypt**) היא סדרת טלוויזיה אמריקנית המבוססת על סדרת קומיקס משנות ה-50 מאת ויליאם מ. גיינס, אשר ששודרה ברשת הכבלים HBO בין השנים 1989–1996. 

הסדרה דומה בסגנונה לסדרה "אזור הדמדומים", על אף שהעלילה נוטה יותר לכיוון אימה מאשר פנטזיה. בסדרה מוצג המנחה בכל פרק, שחקנים ידועים מופיעים בה בתור אורחים במספר פרקים ותמיד ישנם אלמנטים מפתיעים בסיום. המנחה של הסדרה הוא The Crypt Keeper, זומבי ערמומי וגס, שקם לתחייה ומספר את סיפוריו בתוך מרתף עינויים שנמצא באחוזה ישנה ורדופה. הוא דובב על ידי ג'וני קאזייר. לאחר שהסדרה צברה הצלחה ופופולריות היא הוציא שני סרטי קולנוע באורך מלא ("Bordello of Blood", "Demon Knight") וסדרה מצוירת (1994–1997).

באותה תקופה נחשבה לאחת הסדרות הראשונות שמכילה ניבולי פה, עירום מלא ואלימות קשה.

קישורים חיצוניים
----------------

ויקישיתוף מדיה וקבצים בנושא **אגדות מעולם המסתורין** בוויקישיתוף

* "אגדות מעולם המסתורין", במסד הנתונים הקולנועיים IMDb (באנגלית)
* "אגדות מעולם המסתורין", באתר AllMovie (באנגלית)
* "אגדות מעולם המסתורין", באתר Metacritic (באנגלית)
* "אגדות מעולם המסתורין", במסד הנתונים הקולנועיים KinoPoisk (ברוסית)
בני הבובו סמוך לנהר ניז'ר
אישה חובשת כיסוי ראש מסורתי
**בובו** הם קבוצה אתנית המתגוררת בעיקר במדינת בורקינה פאסו שבמערב יבשת אפריקה, וחלקם בצפון מאלי. בובו הוא גם שם מקוצר של העיר השנייה בגודלה בבורקינה פאסו, בובו-דיאולסו (עיר בה הם מהווים את רוב האוכלוסייה), הקבוצה המתגוררת באזור בובו-דיאולסו נקראת גם בובו-פינג (Bobo-Fing), שמשמעו "בובו שחור". אנשים אלה קוראים לעצמם בובו ומדברים את שפת בובו (אנ'), מקבוצת שפות המאנד (אנ').

אנשי במברה (אנ') קוראים לקבוצה אתנית אחרת "בובו", בובו-אולה / וולה, או הבווה (אנ'). בעוד הבואה מדברים את שפות הבווה (אנ') מקבוצת שפות גור (אנ'),קבוצה זו ידועה גם בשם "הבובו האמיתי" (בשפתם "בובו מאדרה" או "בובו פינג").

הבובו אינם קבוצה אתנית הומוגנית, אלא אוסף של כמה עמים שהתכנסו סביב מספר שבטים. שפתם ותרבותם קשורות קשר הדוק יותר לשכניהם המנדטים מצפון וממערב, לבאמאנה (כמו גם למיניאנקה, הידועה גם בשם "מאמארה סנופו", ואנשי גור) מאשר לשכניהם הוולטאיים של גורונסי ומוסי, אבל הם צריכים להיחשב כתוספת דרומית של אנשי מאנדה שחיים כיום בבורקינה פאסו, במקום בקבוצת פולשים מאנדית שחדרה באחרונה לאזור.

דת
--

בדת הבובו האל הבורא נקרא "וורו", והוא אינו יכול להיות מתואר ולא מיוצג על ידי פסלים. הקוסמוגוניה של הבובו מתארת את בריאת העולם על ידי "וורו" ואת הציווי של יצירתה. הוא אחראי על יצירת כל הדברים בעולם לתוך זוגות מנוגדים: אדם / רוחות, זכר / נקבה, כפר / בוש, תרבות / טבע וכן הלאה. המאזנים בין הכוחות כפי שהם נוצרו על ידי וורו הם מסוכנים, וקל לגברים לזרוק את הכוחות מתוך איזון. חקלאות, למשל, יכולה לאזן את שיווי המשקל האינסופי בין תרבות / טבע לכפר / שיח כאשר הגידולים נאספים בסבך ומובאים לכפר. עבור אנשים בובו יש שתי תקופות חשובות. הזמן של וורו, כאשר היקום נוצר ואת הזמן ההיסטורי, כאשר וורו נתן לעולם את בנו "דוו".

כלכלה
-----

החקלאות בקרב בובו הוא בעל חשיבות עליונה. פעילות חקלאית היא לא רק דרך לספק מזון, אלא היא מרכיב חיוני של הקיום היומיומי שלהם. גידולי המזון העיקריים הם דורה אדומה, דוחן פנינה, בטטות ותירס. הבובו גם מגדלים כותנה, שנמכרת למפעלי טקסטיל בבעיר קודוגו (Koudougou (אנ')). השלטון הקולוניאלי שהקים את מפעלי טקסטיל, גרם להתפרקותן של מערכות העבודה השיתופיות המקומיות, שקישרו בין אנשי הבובו.

בובו - כיסוי ראש
----------------

אביזר כיסוי הראש שאותו נוהגים בני הקבוצה לחבוש (גברים ונשים כאחד). הפך את המילה "בובו" לשם כללי לכיסוי ראש שנוהגים לחבוש רבים מתושבי מערב אפריקה.

קישורים חיצוניים
----------------

ויקישיתוף מדיה וקבצים בנושא **בובו** בוויקישיתוף
* האמנות של אנשי הבובו (באנגלית)

הערות שוליים
------------

1. ↑  Guy Le Moal : Les Bobo. Nature et fonction des masques. Musée royale de l'Afrique centrale, Tervuren, 1999.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282544905171
* BnF: cb11937530g (data)
* LCCN: sh85015188
* SUDOC: 027304159

 |
**קרפיון סיאמי ענק** (שם מדעי: ***Catlocarpio siamensis***) הוא מין של דג גדול השייך למשפחת הקרפיוניים שבסדרת הקרפיונאים והוא מהווה את הגדול שבדגי הסדרה. הוא המין היחידי בסוגו.

דג זה נדיר מאוד בטבע ומצוי רק בנהרות האסייתיים של הודו-סין: מיי קלונג (Mae Klong), מקונג וצ'או פראיה. דג זה הגיע לרמה של סכנת הכחדה גבוהה עקב ציד בלתי חוקי ופגיעה בבית גידולו.

זהו הגדול שבקרפיונים והוא מגיע לאורך מקסימלי של 3 מטר ולמשקל מרבי של 300 ק"ג. ואולם עקב ציד ונדירות מעטים הפרטים הגדולים שנתפסים. רוב הדגים מגיעים לאורך 1.8 מטר ולמשקל של עד 150 ק"ג. הדג בעל קשקשים עבים בצבע שחור וראש מגודל. הוא נע לאיטו בזוגות וזולל עם פיו העגול אצות, פלנקטון, פירות שנפלו וצמחייה מימית ואולי גם יצורים קטנים.

הדגים הגדולים חיים בעומק הנהרות אך בתקופות שונות מגיעים לאזורים רדודים יותר כמו שפלי נהר, מפלים ואף יערות מוצפים. הצעירים גדלים בבריכות קטנות ובביצות עד שהם נעשים גדולים מדי להם.

קישורים חיצוניים
----------------

ויקישיתוף מדיה וקבצים בנושא **קרפיון סיאמי ענק** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ADW
* ITIS
* NCBI
* GBIF
 |

הערות שוליים
------------

1. ↑  קרפיון סיאמי ענק באתר הרשימה האדומה של IUCN